stanford-oval/wikipedia huggingface dataset:
Age of Conan: Hyborian Adventures
Taisteleminen

Funcomin tavoitteena on "oikean taistelun simuloiminen". Funcomin mukaan Age of Conanissa juuri tämä ominaisuus on paljon muita MMORPG-pelejä parempi. Age of Conanissa ei ole automaattista iskemistä viholliseen, vaan "tavallisia" lähitaisteluiskuja on yli tason 40 hahmoilla jopa viisi kappaletta, joista jokainen iskee eri suunnalta. Suunnat ovat alavasen, ylävasen, ylhäältä keskeltä, yläoikea ja alaoikea. Näistä ylävasemmalta, keskeltä ja yläoikealta osaa iskeä jo aivan alusta asti, alavasemman - ja oikean puolestaan oppii tasolla 40.
Age of Conanin erikoisiskuja kutsutaan "komboiksi". Kombon tekeminen edellyttää pelkän yhden napin painalluksen sijaan, että isketään oikeassa järjestyksessä oikeista suunnista kun kombo on ensin aloitettu.
Kombo, joka tappaa vastustajan, saattaa myös synnyttää lopetusanimaation, joka on raaka tapa tappaa vastustaja, esimerkiksi repimällä hänen päänsä irti paljain käsin. Lopetusanimaatio myös palauttaa hahmon kestävyyden takaisin maksimiin lyhyessä ajassa.
Age of Conanissa voi myös taistella ratsun selästä, mutta sen on yleisesti todettu olevan toisia pelaajia vastaan lähes yhtä hyödyllistä kuin ilman asetta taisteleminen, sillä ratsun selästä ei voi tehdä komboja, jotka muodostavat hyvin suuren osan hahmon vahingonteosta. Lisäksi ratsun selässä oleva pelaaja saattaa pudota selästä, jos häntä lyödään selkään, mikä on melko helppoa toteuttaa, sillä ratsut kääntyvät hitaammin kuin jalan taistelevat hahmot.
Piiritykset

Age of Conanissa vähintään 24 jäsenen kilta saa perustaa oman kylänsä, jonne voi rakentaa muun muassa työpajoja ja kauppapaikan. Rakennuksista tulee pieniä bonuksia jokaiselle killan jäsenelle, ja kun kilta omistaa kaupungin, jossa on jokainen "tier 3"(edistyneintä tyyppiä edustava) rakennus, kilta voi vallata linnoituksia, joihin muut killat saavat hyökätä. Killan johto saa aina valita tietyn ajanjakson, jolloin killan linnoitukseen on mahdollista hyökätä, joten kiltalaisten ei tarvitse vartioida linnoitustaan ympäri vuorokauden. Linnoituksen muurit voi tuhota mammutti- tai sarvikuonoratsuilla, tai jos sellaista ei kellään killasta satu olemaan, tai niiden teho koetaan liian pieneksi, voi myös rakentaa erilaisia heittokoneita, joilla muurien ja muiden rakennusten tuhoaminen sujuu kauempaakin.
Lisäosat

Age of Conaniin on julkaistu lisäosa Rise Of The Godslayer jossa pelaajat pääsevät Khitain valtakuntaan, jossa pääsee myös kokeilemaan uusia ratsuja. Lisäosassa tulee myös uusi pelattava rotu khitailaiset. Lisäosa julkaistiin 11.5.2010.
Vastaanotto

Peli on saanut IGN:n arvostelussa arvosanaksi 7.8/10.
Aiheesta muualla

Age of Conan: Hyborian Adventures MobyGamesissa (englanniksi)
Viralliset kotisivut (Arkistoitu – Internet Archive)
Walerian Bierdiajew

Walerian Bierdiajew
Walerian Bierdiajew (7. maaliskuuta 1885 Hrodna – 28. marraskuuta 1956 Varsova) oli puolalainen kapellimestari.
Bierdiajew opiskeli sävellystä Max Regerin ja orkesterinjohtoa Arthur Nikischin johdolla Leipzigin konservatoriossa. Vuonna 1906 hän teki debyyttinsä Dresdenissä. Vuodesta 1908 hän johti säännöllisesti esityksiä Mariinski-teatterissa Pietarissa. Bierdiajew työskenteli myöhemmällä urallaan monissa Venäjän, sittemmin Neuvostoliiton oopperataloissa. Vuodesta 1930 hän opetti orkesterinjohtoa Varsovassa, myöhemmin myös Poznańissa. Bierdiajew oli vuosina 1947–1949 Krakovan filharmonikkojen kapellimestari ja johti vuosina 1954–1956 Varsovan oopperaa.
.sc

.sc on Seychellien Internet-maatunnus, jota ylläpitää VCS (Pty) Limited. Tunnusta on myyty jonkin verran myös skotlantilaisille ja eteläcarolinalaisille (engl. South Carolina) yrityksille, perusteena nimien samankaltaisuus. Tunnus otettiin käyttöön 1997.
Aiheesta muualla

IANA .sc whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Vitoria-Gasteiz

| Vitoria-Gasteiz |
| --- | --- |

 lippu:  vaakuna
 Vitoria-Gasteiz
 Koordinaatit: 42°51′0″N, 2°41′0″W 
Valtio:  Espanja
Hallintoalue:  Baskimaa
Maakunta:  Álava
Comarca:  Cuadrilla de Vitoria
Hallinto:  
 – Pormestari:  Maider Etxebarria (PSE-PSOE)
Pinta-ala:  
 – Kokonaispinta-ala:  276,81 km²
Korkeus:  525 m
Väkiluku (2015):  243 918
 – Väestötiheys:  880 as./km²
 
 www.vitoria-gasteiz.org 
Infobox OKVirheellinen NIMI-arvo: 
Vitoria-Gasteiz (esp. Vitoria, baskiksi Gasteiz, virallisesti molemmilla kielillä Vitoria-Gasteiz) on Álavan maakunnan pääkaupunki Pohjois-Espanjassa. Kaupunki on Baskimaan itsehallintoalueen epävirallinen pääkaupunki.
Kaupungin väkiluku vuonna 2015 oli 243 918. Se on väkiluvultaan itsehallintoalueen toiseksi suurin kaupunki.
Vitorian perusti 1181 Navarran kuningas Sancho VI vanhan asutuksen paikalle ja linnoitti sen. Vuonna 1200 se päätyi Kastilialle Alfonso VIII:n valloittamana. Vuonna 1431 se sai kaupunkioikeudet Kastilian Juhana II:lta. Espanjan itsenäisyyssodassa käytiin 21. kesäkuuta 1813 Vitorian taistelu, jossa Wellingtonin herttua Arthur Wellesley löi ranskalaiset perin pohjin. Kaupungin torilla on taistelun muistoksi muistomerkki Gudua omentzeko estatua (esp. Monumento a la batalla de Vitoria) .
Vanhakaupunki on hyvin säilynyt ja siellä on merkittäviä rakennuksia: Sokaren Etxea (esp. Casa del Cordón), goottilainen Pyhän Marian katedraali (Gasteizko Santa Maria katedrala, esp. Catedral de Santa María de Vitoria), arkeologinen museo ja Otxanda Andrearen dorrea (esp. Torre de Doña Ochanda), jossa sijaitsee luonnontieteellinen museo. Asemuseo (Arabako Arma Museoa, esp. Museo de Armería) esittelee aseita ja asevarusteita eri puolilta maailmaa esihistorialliselta ajalta 1900-luvulle asti.
Vitoria-Gasteizin talous on monipuolista, ja muun muassa DaimlerChryslerilla ja Naipes Heraclio Fournierillä on toimintoja kaupungissa. Kaupunki on tilastoitu usein korkealle Espanjan kaupunkien elintasomittareissa, ja viheralueiden määrässä mitattuna se on Euroopan ykkönen 42 neliömetrillä asukasta kohden. Vitoria-Gasteiz oli vuoden 2012 Euroopan vihreä pääkaupunki.
Kaupungin suurin jalkapalloseura Deportivo Alavés pelaa Espanjan korkeimmalla tasolla, Primera Divisionissa. Kaupungissa järjestetään kansainvälinen jazzfestivaali vuosittain heinäkuussa.
Kuvia

Ajuriaenea (1920) on Baskimaan aluejohtajan virka-asunto.
Kaupungintalo.
Gasteizko Santa Maria katedrala (1200-luku).
Florida Parkea.
Andre Maria Zuriaren plaza.
Errementari Kalea vanhassakaupungissa.
Otxanda Andrearen dorrea (1500-luku).
Eskoriatza Eskibel jauregia (1500-luku).
Arabako Arma Museoa (asemuseo).
Salburua bulebarra.
Plaza Berria (alh.) Vitoria-Gasteizin keskustassa.
Aiheesta muualla

Kuvia tai muita tiedostoja aiheesta Vitoria-Gasteiz Wikimedia Commonsissa
Ayuntamiento Vitoria-Gasteiz (espanjaksi) (baskiksi) (englanniksi)
SPAIN.INFO
Festival de Jazz de Vitoria-Gasteiz
Google Local
Vihkijärvi

| Vihkijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°16′25″N, 25°09′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Höyheniseen 
Järvinumero:  35.786.1.019
Mittaustietoja
Pinnankorkeus:  164,5 m  
Rantaviiva:  1,777 km  
Pinta-ala:  9,827 ha  
Saaria:  ei saaria 
 fiVihkijärvi 
Vihkijärvi  on Päijät-Hämeessä Padasjoella  sijaitseva järvi.
Maantietoa

Järven pinta-ala on 9,8 hehtaaria ja se on 500 metriä pitkä ja 450 metriä leveä. Järvellä ei ole kartan mukaan saaria. Sen rantaviivan pituus on 1,8 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 164,5 metriä mpy.
.rw

.rw on Ruandan Internet-maatunnus, jonka rekisteröinnistä vastaa NIC Congo ja sponsoroinnista Interpoint SARL. Ensimmäiset rekisteröinnit ovat paikallisille ilmaisia, muunmaalaisille maksullisia. Rekisteröinnit tehdään yleensä kolmannelle tasolle. Tunnus otettiin käyttöön 1996.
Aiheesta muualla

IANA .rw whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Wales (Alaska)

| Wales |
| --- | --- |

 Wales
 Koordinaatit: 65°36′44″N, 168°05′21″W 
Valtio:  Yhdysvallat
Osavaltio:  Alaska
Alue:  Nome
Pinta-ala:  
 – Kokonaispinta-ala:  7,3 km²
 – Josta vettä:  0,0 km² (0,0 %)
Väkiluku:  152
 – Väestötiheys:  20,8 as./km²
Aikavyöhyke:  UTCUTC-9
Infobox OKVirheellinen NIMI-arvo: 
Wales on kaupunki Alaskassa Prince of Walesin niemellä Sewardin niemimaan länsikärjessä. Se sijaitsee 180 kilometriä Nomesta luoteeseen.
Vuoden 2000 väestönlaskennassa Walesin asukasluku oli 152. Näistä 84 % (127) edusti etnisesti Amerikan alkuperäiskansoja.
Alueelta on löydetty Birnirk-kulttuurin (500–900 jaa) aikainen kumpuhauta. Vuonna 1827 Venäjän laivasto kertoi alueella sijainneista inupiatti-kylistä: Eidamoo rannikolla ja King-a-ghe sisämaassa. American Missionary Association perusti nykyisen kaupungin kohdalle lähetysaseman vuonna 1890.
.ro

.ro on Romanian Internet-maatunnus, jota ylläpitää RNC ja sponsoroi National Institute for R&D in Informatics. Joulukuussa 2007 yli 250,000 tunnusta oli rekisteröity. Tunnus otettiin käyttöön 23. toukokuuta 1991.
Aiheesta muualla

IANA .ro whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
.rs

.rs on Serbian Internet-maatunnus, jota ylläpitää RNIDS. Tunnus on lyhenne sanoista ”Republic of Serbia” eli Serbian tasavalta. Tunnusta on käytetty myös jonkin verran domain hackeissa (esimerkiksi verkkotunnus blogge.rs), koska eräät englannin kielen sanat päättyvät –rs.
Aiheesta muualla

IANA .rs whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Viron perustava kokous

Viron perustavan kokouksen avajaisistunto Estonia-teatterissa 23. huhtikuuta 1919.
Viron perustava kokous (vir. Asutav Kogu) oli Viron kansalliskokous, joka kokoontui Tallinnassa 23. huhtikuuta 1919 – 20. joulukuuta 1920. Se sääti vuonna 1920 parlamenttivaltaisen perustuslain, joka oli voimassa vuoteen 1934 saakka.
Vuoden 1918 toteutumaton perustava kokous

Ajatus perustavasta kokouksesta sai kannatusta Viron puolueiden keskuudessa syksyllä 1917. Lokakuun vallankumouksen jälkeen Viron työläis- ja sotilasneuvostojen toimeenpanevan komitean puheenjohtaja, bolševikki Jaan Anvelt ilmoitti 26. marraskuuta (juliaanisen kalenterin 13. marraskuuta) 1917, että Viron maapäivät (Maanõukogu) hajotettaisiin kahden päivän kuluttua ja Viron perustava kokous valittaisiin helmikuun 1918 alussa. Maapäivät päättivät hajaantuessaan luovuttaa valtansa erityiselle vanhintenneuvostolle (vanematekogu) perustavan kokouksen kokoontumiseen asti. Ensimmäiset perustavan kokouksen vaalit pidettiin 3.–4. helmikuuta (21.–22. tammikuuta) 1918, jolloin Viro oli vielä osa Neuvosto-Venäjää. Bolševikit saivat näissä vaaleissa 37,1 prosenttia äänistä, Viron työpuolue (ETE) 30,4 prosenttia ja kolmen liberaalipuolueen muodostama demokraattinen blokki 22,7 prosenttia. Koska Viron itsenäisyyttä kannattaneet ”kansalliset” puolueet näyttivät saavan selkeän enemmistön, bolševikkihallinto keskeytti äänestyksen 9. helmikuuta (27. tammikuuta), jolloin vaalia ei ollut vielä ehditty toimittaa kaikkialla maaseudulla tai esimerkiksi Tarton kaupungissa. Perustava kokous ei tällä erää kokoontunut.
Perustavan kokouksen vaalit

Viro julistautui itsenäiseksi helmikuussa 1918, mutta perustavan kokouksen uudelleenvalinta tuli mahdolliseksi vasta saksalaismiehityksen päätyttyä ja puna-armeijan hyökkäyksen tultua torjutuksi. Alkuaan vaalit oli määrä pitää helmikuussa 1919, mutta sotatilanteen vuoksi niitä oli lykättävä. Ne pidettiin lopulta 5.–7. huhtikuuta 1919, jolloin sota Neuvosto-Venäjää vastaan jatkui yhä, mutta pääosin maan ulkorajoilla. Äänioikeus oli jokaisella 20 vuotta täyttäneellä Viron kansalaisella, ja käytössä oli yhtäläinen äänioikeus sekä suhteellinen vaalitapa. Vaaleissa annettiin 458 216 ääntä. Äänestysprosentti oli noin 80.
Kokoukseen valittiin 120 edustajaa, joista Viron sosiaalidemokraattinen työväenpuolue (ESDTP) sai 41, Viron työpuolue 30, Viron kansanpuolue 25, Maarahva Liit 8, Viron sosialistivallankumouksellinen puolue 7, Kristillinen kansanpuolue 5, Viron baltiansaksalainen puolue 3 sekä vironvenäläisten puolue yhden edustajan. Kommunistien osallistuminen vaaleihin oli kielletty. He kehottivat kannattajiaan jättämään vaaliuurniin protestilipun, mutta niitä oli vain pari prosenttia äänistä. Oppositiossa olleiden sosiaalidemokraattien vaalivoitto oli nähtävissä äänestäjien vastalauseena Konstantin Pätsin johtamalle Viron väliaikaiselle hallitukselle ja sitä johtaneelle Maarahva Liitille, joiden katsottiin olleen liian läheisessä yhteistyössä saksalaisten miehittäjien kanssa edellisenä vuonna. Hallituksessa oltiin huolissaan, että vasemmiston vaaleissa saama enemmistö saattaisi vähentää länsivaltojen halua tukea Viroa sotilaallisesti.
Kokouksen toiminta

Perustava kokous kokoontui ensi kerran 23. huhtikuuta 1919 ja valitsi puhemiehekseen sosiaalidemokraattien August Rein. Kokouspaikkana toimi Tallinnan Estonia-teatteri. Väliaikaisen hallituksen erottua asetettiin 9. toukokuuta Otto Strandmanin johtama keskustavasemmistolainen hallitus, johon osallistuivat sosiaalidemokraatit, työpuolue ja kansanpuolue. Kun kokous 19. toukokuuta äänesti muodollisesti Viron itsenäisyydestä ja tasavaltalaisesta hallitusmuodosta, vain saksalaisten ja venäläisten edustajat äänestivät vastaan.
Perustava kokous julisti 4. kesäkuuta 1919 voimaan väliaikaisen perustuslain, jonka mukaan Viro oli riippumaton demokraattinen tasavalta ja sen virallisena kielenä oli viro. Varsinaista perustuslakia laatimaan asetettiin 15-jäseninen komissio. Vasemmiston toiveita heijastellut perustuslaki hyväksyttiin perustavassa kokouksessa 15. kesäkuuta 1920. Sen nojalla Virosta tuli parlamentaarisesti hallittu tasavalta, jossa ei ollut lainkaan erillistä valtionpäämiehen virkaa, vaan parlamentin eli riigikogun tuesta riippuvainen pääministeri eli riigivanem toimi samalla seremoniallisena valtionpäämiehenä. Muista perustavan kokouksen tekemistä päätöksistä tärkein oli lokakuussa 1919 hyväksytty radikaali maareformi, jonka nojalla ylivoimaisesti suurin osa baltiansaksalaisten omistamien kartanoiden maaomaisuudesta pakkolunastettiin valtiolle ja jaettiin edelleen pientiloiksi virolaisille talonpojille.
Perustava kokous piti viimeisen istuntonsa 20. joulukuuta 1920. Samana päivänä aloitti toimintansa kymmenen päivää aiemmin valittu ensimmäinen riigikogu. Uusi perustuslaki astui voimaan seuraavana päivänä. Perustava kokous jäi kokoonpanoltaan vasemmistolaisimmaksi Viron vuosien 1919–1934 ”ensimmäisen tasavallan” parlamenteista.
Ahvenanmaan rauhaninstituutti

Ahvenanmaan rauhaninstituutti on säätiöpohjalta toimiva tutkimuslaitos. Se toimii käytännön tasolla ja harjoittaa rauhaa ja konflikteja käsittelevää tutkimusta sekä laaja-alaisesti että lähtökohtanaan Ahvenanmaa ja sen erityisasema. Lisäksi sillä on vastuullaan rikosoikeudellinen sovittelutoimisto. Instituuttia johtaa Sia Spiliopoulou Åkermark.
Instituutti keskittyy itsehallintomuotoihin, vähemmistökysymyksiin, demilitarisointiin ja konfliktinhallintaan. Ahvenanmaan rauhaninstituutti on mukana monissa kansallisissa ja kansainvälisissä verkostoissa, jotka muodostuvat samankaltaisten kysymysten parissa työskentelevistä organisaatioista. Rauhaninstituutti on poliittisesti ja uskonnollisesti sitoutumaton järjestö, joka perustettiin vuonna 1992. Instituutin hallitus päättää toiminnan kokonaisvaltaisista suuntaviivoista, kun taas tutkijaneuvosto vastaa tieteellisestä suuntauksesta. Instituutilla on konsultatiivinen asema YK:n talous- ja sosiaalineuvostossa, ECOSOC:issa
Tutkimus

Ahvenanmaan rauhaninstituutin tutkijat ja vierailevat tutkijat toimivat kolmella laajalla aihealueella:
Turvallisuus
Autonomiat, Ahvenanmaan esimerkki mukaan luettuna
Vähemmistöt
Instituutti julkaisee näitä aloja koskevia kirjoja ja raportteja. Järjestämällä seminaareja ja konferensseja sekä yleisölle avoinna olevan laajenevan kirjastonsa avulla instituutti toimii Ahvenanmaan, Pohjoismaiden ja Itämerenalueen kokoontumispaikkana.
Autonomiaa ja konfliktinhallintaa käsitteleviä seminaareja järjestetään yhteistyössä kautta maailman eri konfliktialueilta tulevien ryhmien kanssa.
Koulutus

Ahvenanmaan rauhaninstituutti järjestää kursseja ja seminaarisarjoja sekä Ahvenanmalla että ulkomailla seuraavilla aloilla:
Konfliktinhallinta ja väkivallattomuus
Maailmanlaajuinen ja alueellinen turvallisuus
Demokratia ja ihmisoikeudet
Autonomiat
Vähemmistöt
Ihmiskaupanvastainen toiminta
Instituutti pyörittää Rauhankasvatus-projektia Ahvenanmaan peruskouluissa. Tarkoituksena on liittää Ahvenanmaan peruskoulujen ohjelmaan tietoja ja kokemuksia konfliktinhallinnasta, väkivallattomuudesta, suvaitsevaisuudesta ja sovittelusta kouluissa. Projekti toteutetaan yhteistyössä Ahvenanmaan maakunnanhallituksen ja peruskoulujen kanssa.
Lähialueiden yhteistyö

Ahvenanmaan rauhaninstituutti on kehittänyt toimivan verkoston Liettuan, Valko-Venäjän ja Venäjän Kaliningradin-alueen kansalaisjärjestöjen kanssa. Yhteistyön perustana ovat Liettuan Vilnan naisten ja lasten keskuksessa Nendressä saadut kokemukset ja siellä kehitetyt menetelmät. Ahvenanmaan rauhaninstituutti ja Naiskerho Devyndarbe aloittivat -Nendren toiminnan vuonna 1998. Nykyään keskus tarjoaa sosiaalisia palveluja yksinäisten äitien perheille. Äidit saavat tukea, pikkulapsia varten on päivähoitoa ja koululapsia varten iltapäivätoimintaa. Nendrestä on tullut yksi Liettuan johtavista järjestöistä tasa-arvopedagogiikan ja tasa-arvoa edistävien toimenpiteiden alalla. Vuodesta 2005 lähtien Nendre on jakanut tietojaan Valko-Venäjän ja Kaliningradin järjestöille. Tarkoituksena on ollut antaa syrjäytyneille ryhmille voimia oman elämän parempaan hallintaan. Projekti panostaa koulutukseen, neuvontaan ja naisille ja lapsille tarkoitettujen toimintojen kehittämiseen.
Ahvenanmaan rauhaninstituutti on myös avustanut Tyttöryhmä-menetelmän levittämisessä Liettuaan. Tämä Pohjoismaissa kehitetty menetelmä on sopeutettu paikallisiin oloihin. Se vahvistaa nuoria tyttöjä ja auttaa ehkäisemään ihmiskauppaa ennalta. Menetelmää on alettu käyttää myös Valko-Venäjällä.